“Manchester Yunayted”ning sobiq ustozi “Real Sosyedad” klubi bosh murabbiyiga aylandi

“Everton” va “Manchester Yunayted” klublarining sobiq ustozi Devid Moyes “Real Sosyedad” bilan shartnoma bandlarini kelishib oldi, deb xabar bermoqda Stadion.uz.

Shotlandiyalik mutaxassisning shartnomasi 2016-yilgacha mo‘ljallanadi, deya xabar beradi klub rasmiy sayti. U 3-noyabr kuni “Malaga” bilan uchrashuvdan so‘ng (0:1) iste’foga chiqarilgan Yagob Arrasatening o‘rnini egallaydi.
Klub Ispaniya chempionatining 15-pog‘onasini band etgan. Eslatib o‘tamiz, Devid Moyesning avvalgi ish joyi “Manchester Yunayted” bo‘lgan edi. Devid Moyes klub eng past o‘rin — 7-pog‘onani egallagani uchun iste’foga chiqarilgan edi.